Seko Fofana

Seko Mohamed Fofana (sündinud 7. mail 1995 Pariisis) on Prantsusmaal sündinud Elevandiluuranniku jalgpallur, kes mängib keskpoolkaitsjana Saudi Araabia kõrgliiga klubis Al Nassr.

Aastatel 2004–2010 kuulus ta Paris FC ja 2010–2013 Lorient' noortekadeemiasse. 2013. aastal liitus ta Manchester Cityga, kuid ta mängis vaid klubi noortevõistkondades. Hooajal 2014–2015 oli ta Manchester Cityst laenul Inglismaa esiliiga klubis Fulham ja 2015–2016 Prantsusmaa kõrgliiga klubis SC Bastia.

Aastatel 2016–2020 mängis Fofana Itaalia kõrgliiga klubis Udinese. 2020. aasta augustis sõlmis ta nelja-aastase lepingu RC Lensiga.

Suvel 2023 liitus ta ligi 19 miljoni euro eest Al Nassriga.

Aastatel 2010–2013 mängis Fofana Prantsusmaa noortekoondistes. Tänu sellele, et tema vanemad on pärit Elevandiluurannikult, sai ta võimaluse hakata koondises esindama Elevandiluurannikut. Elevandiluuranniku jalgpallikoondises tegi ta debüüdi 11. novembril 2017 MM-i valikmängus Maroko vastu. Koondisekarjääri esimese värava lõi ta 10. septembril 2019 sõprusmängus Tuneesia vastu.https://www.transfermarkt.com/seko-fofana/nationalmannschaft/spieler/182893 (vaadatud 8.8.2021)

 Viited 

Kategooria:Elevandiluuranniku jalgpallurid
Kategooria:Fulham FC mängijad
Kategooria:Udinese Calcio mängijad
Kategooria:RC Lensi mängijad
Kategooria:The Championshipi mängijad
Kategooria:Ligue 1 mängijad
Kategooria:Serie A mängijad
Kategooria:Sündinud 1995